PLANINSKO DRUŠTVO CELJE MATICA                                                       Celje, 25.04.2008

ODSEK ZA POHODNIŠTVO, STANETOVA 20, SI-3000 CELJE

KRALJESTVO KEPE

BOROVJE,  1476 m,
V SOBOTO, 10. MAJA 2008

DA JE KEPA 

NESPORNA PRVAKINJA ZAHODNIH KARAVANK, JE OČITNO V ROŽU NA KOROŠKEM, 

MEDTEM KO NAD GORNJO SAVSKO DOLINO 

POGLED NA MOGOČNO GORO ZASTIRA NJENO ŠTEVILNO DVORNO SPREMSTVO,

IN JE ZATO NJEN BLEŠČEČI VRH MOČ ZA HIP UZRETI LE Z MOSTU ČEZ BELCO.

EDEN OD DVORJANOV IZ KEPINEGA DVORA JE TUDI BOROVJE.

VRH DAJE PRISOJNO ZAVETJE ČASTITLJIVI GORENJSKI VASI DOVJE,

KI SE POD NJO TRIGLAVSKI ŽUPNIK JAKOB ALJAŽ OZIRA IN KAŽE PROTI TRIGLAVU. 

ŠE DOSTI LEPŠI RAZGLED PA NE LE V TO SMER BI SE MU ODPRL Z BOROVJA,

PRAVCATE RAZGLEDNE PRIŽNICE NA JUŽNEM OBROBJU KEPE.

NA DANAŠNJEM IZLETU 

BOMO ŠLI SKUPAJ Z ALEŠEM IN TOMAŽEM NAJPREJ POGLEDAT NA BOROVJE,

NATO PA SE ODPRAVILI ŠE MALCE DLJE V OSRČJE KEPINEGA KRALJESTVA,

ČE NAM BO LE VREME PRIMERNO NAKLONJENO. VABLJENI!

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM OB PETIH, 5.00,

ODPELJEMO NA GORENJSKO STRAN. 

JUTRANJO VOŽNJO SKLENEMO PRI SPOMENIKU JAKOBU ALJAŽU, OKOLI 670 m.

KAR PEŠ SE SPREHODIMO SKOZI DOVJE, 704 m, 

IN POIŠČEMO ZAHODNO NAD VASJO POT NA BRINJE, 1040 m.

MOŽIC OB PRESTOPU ČEZ GOZDNO CESTO 

NAS NAPOTI VKREBER NA VRŠE V HARTMANOV ROVT, 1184 m,

STEZA SE NADALJUJE VSE DO KRIŽA IN VPISNE KNJIGE VRH BOROVJA, 1476 m. 

SESTOPIMO V SEDLO, 1349 m, 

MED BOROVJEM IN SOSEDNJO PLANICO, 1508 M, TER SE PREPUSTIMO LOVSKI STEZI.

TA NAS PREK NEKAJ METROV DOLGEGA MOSTU NA ŠIJI, 1362 m,

POPELJE V REBRO KURJEKOV, KI JE PRAVZAPRAV JUŽNI GREBEN KEPE.

NA ZAČETKU GREBENA SE POVZPNEMO DO ZNAČILNE SKALE, 1668 m,

SLEDIMO IZSEKANI STEZI, SE SPET PRESELIMO NA GREBEN,

DOKLER PO NJEM NE PRIDEMO NA SREDNJI VRH KEPE, NA KOPASTO GUBNO, 2035 m.

ALI SI LAHKO VZAMEMO ŠE DOBRO POLDRUGO URO 

ZA OBISK GLAVNEGA VRHA KEPE, 2139 m, SE ODLOČIMO NA GUBNEM.

Z GUBNA SESTOPAMO 

PO OZNAČENI POTI DO RAZPOTJA NAD KOSMATO PEČJO,

MIMO LOVSKE KOČE NA BRLOGIH 

PA ČEZ ERJAVČEV ROVT DO GOZDNE CESTE V POVIRJE MLINCE NAD DOVJEM.

IZLET PO OSMIH URAH GIBANJA SKLENEMO PRI ALJAŽU, OKOLI 670 m.

POT ZAHTEVA OBUTEV, KI OMOGOČA ZANESLJIV KORAK,

PA TUDI GAMAŠE, KER SNEGA NITI V PRISOJAH NAJBRŽ ŠE NE BO POBRALO. 

PRIJAVE ZA TA ZANIMIV POMLADNI IZLET V SMERI KEPE

SPREJEMAMO V DRUŠTVENI PISARNI NA STANETOVI 20.

PRISPEVEK ZA NAROČENI AVTOBUSNI PREVOZ JE 13,00 EVROV.

HVALEŽEN VZPON NA DOVŠKI RAZGLEDNIK

TONE PRIMOŽIČ

